  Туспуктэм: vk.com (Муниципальное образование "Дебесский район") Наталия Сильвестрова Дэбес ёросын Калыкез уже интыянъя центрез выльдӥзы. Ужъёсты «Содействие занятости» федерал ӵектос улсын быдэстӥзы. Со сярысь ёрос администрацилэн пресс-службаез ивортӥз. Юртлэсь пушсэ тупатъязы, компьютер техника басьтӥзы, пырон интыез выльдӥзы, мебелез воштӥзы. Центрын ужасьёслы кабинетъёс, уж утчасьёслы компьютерен ужан нимаз зал лэсьтӥзы, возьман инты но нылпиослы шудон инты радъязы. 2023-тӥ арын Удмуртия эшшо 17 улосвылэн ӵош Калыкез уже интыянъя центръёсты выльдонъя пилотной ӵектосэ пыриз. Со улсын элькунын 22 филиалэз тупатъязы. « Калыкез уже интыянъя центръёсмы кадровой агентсвтоослы пӧрмизы. Азьвыл ужпуммы учётэ султэм муртлы пособие тырон вал ке, табере центрысь котькуд ӧнерчи понна валтӥсез – калыкез уже интыян, солы резюме гожтыны юрттон, визь-кенеш сётон, солэсь луонлыкъёссэ но быгатонлыкъёссэ валан. Кылем арын калыкез уже интыянъя центръёс пыр 10 сюрс пала адями уж шедьтӥз » Татьяна Чуракова, Удмуртиысь кивалтэтлэн тӧроезлэн воштӥсез Тегъёс: ужасьёс уж Мерлык Дэбес Удмуртия  